ai4bharat/Pralekha huggingface dataset:
गृह मंत्रालय
मोठ्या संख्येने विद्यार्थ्यांच्या हितासाठी दहावी आणि बारावीच्या बोर्डाच्या परीक्षा लॉकडाऊन उपाययोजनांमधून वगळल्या: अमित शहा
विविध मंडळांना त्यांचे परीक्षा वेळापत्रक सुनियोजित करण्याच्या सूचना; आरोग्य / स्वच्छता नियमांचे पालन करणे अनिवार्य
नवी दिल्ली, 20 मे 2020
मोठ्या संख्येने विद्यार्थ्यांच्या हितासाठी दहावी आणि बारावीच्या बोर्डाच्या परीक्षांना लॉकडाऊन उपाययोजनांमधून सूट देण्याचा निर्णय घेतला असल्याचे ट्विट केंद्रीय गृहमंत्री अमित शहा यांनी केले आहे.
Taking into consideration the academic interest of large number of students, it has been decided to grant exemption from the lockdown measures to conduct Board examination for classes 10th & 12th, with few conditions like social distancing, face mask etc, for their safety. pic.twitter.com/P4ULsmbPVv
— Amit Shah  May 20, 2020
लॉकडाऊन उपाययोजनांच्या मार्गदर्शक सूचनांनुसार शाळा उघडण्यास मनाई करण्यात आली असल्याने राज्य शिक्षण मंडळे / सीबीएसई / आयसीएसई इ. द्वारे इयत्ता दहावी व बारावीसाठी घेण्यात येणाऱ्या वार्षिक बोर्ड परीक्षा स्थगित करण्यात आल्या आहेत. राज्य सरकार आणि सीबीएसई कडून बोर्ड परीक्षा आयोजित करण्यासाठी निवेदन प्राप्त झाले होते.
त्या अनुषंगाने केंद्रीय गृह मंत्रालयाने सर्व राज्ये आणि केंद्रशासित प्रदेशांना परीक्षांचे आयोजन करण्याच्या अटींची तपशीलवार माहिती दिली आहे. त्या अटी याप्रमाणे:-
- कंटेनमेंट झोनमध्ये कोणत्याही परीक्षा केंद्राला परवानगी दिली जाणार नाही.
- शिक्षक, कर्मचारी आणि विद्यार्थ्यांनी चेहऱ्यावर मास्क लावणे अनिवार्य असेल.
- सर्व परीक्षा केंद्रांमध्ये थर्मल स्क्रीनिंग आणि सॅनिटायझर तसेच सुरक्षित अंतराची तरतूद असावी.
- वेगवेगळ्या मंडळांकडून घेण्यात येणार्या परीक्षा पाहता त्यांचे परीक्षेचे वेळापत्रक सुनियोजित असले पाहिजे.
- विद्यार्थ्यांना परीक्षा केंद्रांवर नेण्यासाठी राज्ये व केंद्रशासित प्रदेशांकडून विशेष बसेसची व्यवस्था केली जाऊ शकते.
अधिकृत संप्रेषण पाहण्यासाठी येथे क्लिक करा.
आयुष मंत्रालय
आयुष मंत्रालया अंतर्गत वेलनेस सेंटर्स
नवी दिल्ली, 20 डिसेंबर 2022
सार्वजनिक आरोग्य हा राज्याचा विषय असल्याने, आयुष आरोग्य आणि वेलनेस सेंटर्स  स्थापन करणे संबंधित राज्य/केंद्रशासित प्रदेश सरकारांच्या अखत्यारीत येते. मात्र, राष्ट्रीय आयुष अभियानाच्या  केंद्र प्रायोजित योजनेंतर्गत, सध्याचे आयुष दवाखाने/उपआरोग्य केंद्रे अद्ययावत करून एएचडब्लूसीची स्थापना करण्याची तरतूद आहे. एनएएम अंतर्गत, राज्य / केंद्रशासित प्रदेश सरकारांकडून त्यांच्या राज्य वार्षिक कृती योजनांद्वारे  प्राप्त झालेल्या प्रस्तावांनुसार, सध्याच्या आयुष दवाखाने आणि उप आरोग्य केंद्रांच्या 9068 एककांना एएचडब्लूसी म्हणून दर्जा सुधारणा करण्यास मान्यता देण्यात आली आहे. राज्ये/केंद्रशासित प्रदेशांनी अहवाल दिल्याप्रमाणे मंजूर एकक, 4830 एएचडब्लूसी कार्यान्वित केले आहेत.
राज्ये/केंद्रशासित प्रदेश निहाय मंजूर आणि कार्यरत आयुष आरोग्य वेलनेस सेन्टर्स -
|
|
S. No.
|
|
Name of the States/UTs
|
|
ApprovedAYUSH HWCs
|
|
Functional AYUSH HWCs
|
|
1
|
|
Andaman & Nicobar Island
|
|
6
|
|
6
|
|
2
|
|
Andhra Pradesh
|
|
110
|
|
0
|
|
3
|
|
Arunachal Pradesh
|
|
49
|
|
36
|
|
4
|
|
Assam
|
|
89
|
|
44
|
|
5
|
|
Bihar
|
|
268
|
|
18
|
|
6
|
|
Chandigarh
|
|
12
|
|
5
|
|
7
|
|
Chhattisgarh
|
|
240
|
|
240
|
|
8
|
|
Delhi
|
|
0
|
|
0
|
|
9
|
|
Dadra Nagar Haveli and Daman Diu
|
|
0
|
|
0
|
|
10
|
|
Goa
|
|
40
|
|
9
|
|
11
|
|
Gujarat
|
|
365
|
|
223
|
|
12
|
|
Haryana
|
|
569
|
|
361
|
|
13
|
|
Himachal Pradesh
|
|
740
|
|
240
|
|
14
|
|
Jammu & Kashmir
|
|
442
|
|
317
|
|
15
|
|
Jharkhand
|
|
267
|
|
115
|
|
16
|
|
Karnataka
|
|
376
|
|
176
|
|
17
|
|
Kerala
|
|
520
|
|
208
|
|
18
|
|
Ladakh
|
|
14
|
|
0
|
|
19
|
|
Lakshadweep
|
|
7
|
|
5
|
|
20
|
|
Madhya Pradesh
|
|
562
|
|
362
|
|
21
|
|
Maharashtra
|
|
294
|
|
281
|
|
22
|
|
Manipur
|
|
17
|
|
3
|
|
23
|
|
Meghalaya
|
|
45
|
|
0
|
|
24
|
|
Mizoram
|
|
38
|
|
24
|
|
25
|
|
Nagaland
|
|
49
|
|
4
|
|
26
|
|
Odisha
|
|
250
|
|
135
|
|
27
|
|
Puducherry
|
|
4
|
|
4
|
|
28
|
|
Punjab
|
|
217
|
|
0
|
|
29
|
|
Rajasthan
|
|
1000
|
|
484
|
|
30
|
|
Sikkim
|
|
18
|
|
18
|
|
31
|
|
Tamil Nadu
|
|
350
|
|
250
|
|
32
|
|
Telangana
|
|
421
|
|
421
|
|
33
|
|
Tripura
|
|
84
|
|
0
|
|
34
|
|
Uttar Pradesh
|
|
1034
|
|
500
|
|
35
|
|
Uttarakhand
|
|
300
|
|
70
|
|
36
|
|
West Bengal
|
|
271
|
|
271
|
|
Total
|
|
9068
|
|
4830
आयुष मंत्री सर्बानंद सोनोवाल यांनी आज राज्यसभेत एका लेखी उत्तरात ही माहिती दिली.N.Chitale/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 96
अर्थ मंत्रालय
अटल निवृत्तीवेतन योजनेअंतर्गत आतापर्यंत 5. 20 कोटी लोकांनी केली नोंदणी
नवी दिल्ली, 27 एप्रिल 2023
केंद्र सरकारच्या अटल निवृत्तीवेतन योजनेअंतर्गत, 31 मार्च 2023 पर्यंत, 5.20 कोटी लोकांनी नोंदणी केली आहे. 2022-23 या चालू आर्थिक वर्षातच या योजनेअंतर्गत, 1.19 कोटी लोकांनी नोंदणी केली आहे. गेल्या आर्थिक वर्षात, 99 लाख लोकांनी ही नोंदणी केली होती, त्या तुलनेत यंदा त्यात 20 टक्क्यांची वाढ दिसते आहे. आतापर्यंत, अटल निवृत्तीवेतन योजनेअंतर्गत, लोकांनी 27,200 कोटी रुपये जमा केले आहेत आणि योजनेच्या सुरुवातीपासून त्यातून, 8.69% गुंतवणूक परतावा मिळाला आहे.
सार्वजनिक क्षेत्रातील बँकांचा विचार करता, नऊ बँकांनी, या योजनेचे निर्धारित लक्ष्य पूर्ण केले आहे. तर बँक ऑफ इंडिया, भारतीय स्टेट बँक यांच्या प्रत्येक शाखेत, 100 पेक्षा अधिक एपीवाय खाती उघडण्यात आली आहेत. प्रादेशिक ग्रामीण बँकांच्या श्रेणीत, 32 बँकांनी नियोजित लक्ष्य पूर्ण केले आहे, तर झारखंड राज्य ग्रामीण भाग, विदर्भ कोकण ग्रामीण बँक, त्रिपुरा ग्रामीण बँक आणि बडोदा उत्तर प्रदेश ग्रामीण बँक, या बँकांच्या प्रत्येक शाखेत प्रत्येकी 160 पेक्षा अधिक एपीवाय खाती उघडण्यात आली आहेत. तसेच, तामिळनाड मर्केंटाइल बँक, धनलक्ष्मी बँक आणि एअरटेल पेमेंट्स बँक यांनी वित्त मंत्रालयाने दिलेले वार्षिक लक्ष्य साध्य केले आहे.
भविष्य निर्वाह निधी नियामक आणि विकास प्राधिकरण -पीएफआरडीए ने एसएलबीसी आणि प्रादेशिक ग्रामीण बँकांशी समन्वय साधत संपूर्ण भारतभर 47 अटल पेन्शन योजना जनसंपर्क कार्यक्रम आणि बैठका आयोजित केल्या होत्या. आधार कार्ड चा वापर करुन डिजिटल ऑनबोर्डिंग सुविधेचा शुभारंभ, सुधारित एपीआय अॅपची सुरुवात, एपीवाय च्या फायद्यांबद्दल जागरूकता निर्माण करण्यासाठी 17 पॉडकास्ट, एपीवाय विषयी मूलभूत माहिती मिळवण्यासाठी चॅटबॉट सुविधेचा शुभारंभ इत्यादीसारखे अनेक उपक्रम राबवण्यात आले.S.Kakade/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 111
पंतप्रधान कार्यालय
पंतप्रधान नरेंद्र मोदी यांनी माजी पंतप्रधान राजीव गांधी यांच्या स्मृतिदिनानिमित्त त्यांना अर्पण केली श्रद्धांजली
पंतप्रधान नरेंद्र मोदी यांनी माजी पंतप्रधान राजीव गांधी यांच्या स्मृतिदिनानिमित्त त्यांना श्रद्धांजली अर्पण केली आहे.
ट्विटर संदेशात पंतप्रधान म्हणतात,
"आपले माजी पंतप्रधान श्री. राजीव गांधी यांच्या स्मृतिदिनानिमित्त त्यांना श्रद्धांजली."
परराष्ट्र व्यवहार मंत्रालय
नवी दिल्ली येथे जी 20 प्रारूप बैठक यशस्वीरीत्या संपन्न
“ युवा नेतृत्वाखाली मिशन लाईफ च्या मार्गदर्शक तत्वांचा” युवा प्रतिनिधींनी केला स्वीकार
नवी दिल्ली, 17 फेब्रुवारी 2023
भारताचे जी 20 सचिवालय आणि संयुक्त राष्ट्रांचे भारतातील कार्यालय यांनी नवी दिल्ली येथील सुषमा स्वराज भवन येथे शुक्रवारी 17 फेब्रुवारी 2023 रोजी एक दिवसीय जी 20 प्रारूप बैठक आयोजित केली होती.
ही बैठक म्हणजे जी 20 बैठकींना चालना देणारा पहिला अधिकृत प्रारूप G20 कार्यक्रम होता ज्यामध्ये सहभागी विद्यार्थ्यांनी जी 20 प्रतिनिधी, आमंत्रित देश आणि अंतरराष्ट्रीय संस्था यांच्या भूमिकांविषयीची त्यांची मते निबंधांच्या रूपातून व्यक्त केली.
या बैठकीत दिल्ली / राष्ट्रीय राजधानी क्षेत्रातील एकूण 8 शाळा सहभागी झाल्या होत्या. एकूण, 10 जी- 20 देशांसह 12 राष्ट्रांचे प्रतिनिधित्व करणाऱ्या 60 हून अधिक उच्च माध्यमिक विद्यार्थ्यांनी बैठकीत भाग घेतला.
या बैठकीदरम्यान विद्यार्थ्यांनी “युवावर्गासाठी लाईफ  या संकल्पनेवर आधारित मुद्द्यांवर चर्चा केली. विद्यार्थ्यांनी, हवामान बदलाच्या आव्हानावर तोडगा काढण्यासाठी लाईफ अभियानाला जन चळवळीचे रूप देण्यात युवकांची जागतिक स्तरावर अपेक्षित असलेली भूमिका या पैलूवर चर्चा आणि विचारविनिमय केला.
लाईफ अभियानाच्या माध्यमातून हवामान बदल या आव्हानावर उपाय शोधण्यात युवा वर्ग बदलाचे दूत म्हणून कार्य करू शकतात ही शक्यता लक्षात घेऊन प्रारूप जी 20 कार्यक्रमासाठी ‘युवावर्गासाठी लाईफ’ ही संकल्पना निश्चित करण्यात आली होती.
भारताचे जी 20 शेर्पा अमिताभ कांत आणि संयुक्त राष्ट्रातील भारताचे निवासी समन्वयक शॉम्बी शार्प यांनी संयुक्तपणे या बैठकीचे उद्घाटन केले. विद्यार्थ्यांना संबोधित करताना कांत यांनी मिशन लाईफच्या माध्यमातून हवामान विषयक कृतीत तरुणांना महत्त्वाची भूमिका बजावता येईल यावर भर दिला. प्रारूप जी 20 बैठकीसाठी एकत्र आलेल्या आंतरराष्ट्रीय विद्यार्थ्यांच्या पुढाकाराचे आणि हवामान बदलासारख्या गंभीर समस्येवर तोडगा काढण्यात युवा वर्गाची भूमिका या विषयावरच्या चर्चेचे त्यांनी स्वागत केले.
सहभागी विद्यार्थ्यांनी, दिवसभर केलेल्या चर्चेच्या फेऱ्यांची फलनिष्पत्ती म्हणून, “युवा-नेतृत्वातील मिशन लाईफ साठी मार्गदर्शक तत्त्वे” या शीर्षकाचा दस्तऐवज स्वीकारून बैठकीची सांगता झाली. त्यानंतर हा दस्तऐवज जी 20च्या युवा सहभाग गटाच्या  अध्यक्षांना त्यांच्या अधिकृत Y20 बैठकीत विचारासाठी सुपूर्द करण्यात आला.
प्रारूप जी 20 बैठकीमुळे " शालेय विद्यार्थ्यांना वास्तविक जी 20 बैठक प्रक्रियेतील वाटाघाटी प्रक्रियेची ओळख झाली.
S.Kulkarni/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 150
भारतीय स्पर्धा आयोग
पॅनाटोन फिनव्हेस्ट लिमिटेडद्वारा टाटा कम्युनिकेशन्स लिमिटेडच्या अधिग्रहणाला सीसीआयची मंजुरी
भारतीय स्पर्धा आयोगाने स्पर्धा कायदा 2002 च्या कलम 31 अन्वये पॅनाटोन फिनव्हेस्ट लिमिटेडद्वारा टाटा कम्युनिकेशन्स लिमिटेडच्या अधिग्रहणाला मंजुरी दिली आहे.
प्रस्तावित एकत्रिकरणामध्ये लक्ष्यानुसार  अधिग्रहणकर्त्याने 26.12% पेक्षा जास्त समभाग संपादित करू नयेत असे सुचवले आहे. प्रस्तावित एकत्रिकरणामुळे अधिग्रहण समूह /टाटा समूह आपले भागभांडवल 48.87% वरून 74.99% पर्यंत वाढवेल.
अधिग्रहणकर्ता ही रिझर्व बँक ऑफ इंडियामध्ये नोंदणीकृत महत्वाची नॉन-डिपॉझिट टेकिंग कोअर इन्व्हेस्टमेंट कंपनी  आहे आणि टाटा सन्सची सहाय्यक कंपनी असून टाटा समूहाची आहे.
टीसीएल टाटा समूहाचा एक भाग आहे आणि एकात्मिक संप्रेषण सेवांच्या विस्तृत श्रेणीचा सुविधा-आधारित सेवा प्रदाता आहे. घाऊक, एंटरप्राइझ आणि कॅरियर डेटा आणि इतर अशा तीन व्यवसाय विभागांमधून ते महसूल निर्मिती करतात. भारतात, टीसीएल आपल्या सहाय्यक कंपन्यांद्वारे थेट आणि अप्रत्यक्षपणे खालील कामांमध्ये सहभागी आहे:
- आंतरराष्ट्रीय दीर्घ-पल्ला सेवा  - व्हॉइस
- राष्ट्रीय दीर्घ-पल्ला सेवा  - व्हॉइस
- अण्डर सी केबल सिस्टम ;
- इंटरनेट सेवा प्रदाता , कनेक्टिव्हिटी, मेसेजिंग, इंटरनेट टेलिफोनी पुरवते आणि
- महत्वपूर्ण मूल्य वर्धित सेवा पुरवणारा एंटरप्राइझ व्यवसाय
सीसीआयचा सविस्तर आदेश लवकरच प्रसिद्ध होईल
S.Tupe/S.Kane/P.Kor
पंतप्रधान कार्यालय
विश्वकर्मा जयंतीचे औचित्य साधत, पारंपारिक कला कौशल्याचे काम करणाऱ्यांसाठी 17 सप्टेंबर 2023 रोजी पंतप्रधान 'पीएम विश्वकर्मा' योजनेचा करणार प्रारंभ
पारंपारिक व्यवसायातील कारागिरांना पाठिंबा देणे आणि त्यांना कौशल्य प्रदान करण्याच्या पंतप्रधानांच्या दृष्टीकोनातून ही योजना प्रेरित आहे
13,000 कोटी रुपयांच्या खर्चासह 'पीएम विश्वकर्मा' योजनेला केंद्र सरकार कडून संपूर्ण निधी दिला जाईल
'पीएम विश्वकर्मा' ची विस्तृत व्याप्ती - अठरा हस्तकला समाविष्ट असतील
पीएम विश्वकर्मा प्रमाणपत्र आणि ओळखपत्राद्वारे कुशल कारागिरांना दिली जाणार ओळख
विश्वकर्मांना कौशल्य विकासासाठी कर्जसहाय्य आणि प्रशिक्षण दिले जाणार
विश्वकर्मा जयंतीचे औचित्य साधून, पंतप्रधान नरेंद्र मोदी दिनांक 17 सप्टेंबर 2023 रोजी सकाळी 11 वाजता इंडिया इंटरनॅशनल कन्व्हेन्शन आणि एक्स्पो सेंटर, द्वारका, नवी दिल्ली येथे “पीएम विश्वकर्मा” या नवीन योजनेचा शुभारंभ करणार आहेत.
पारंपारिक कला कौशल्याचे काम करणाऱ्या लोकांना पाठिंबा देणे याकडे पंतप्रधानांचे कायमच लक्ष असते. कौशल्यपूर्ण निर्मिती करणाऱ्या आणि हस्तव्यवसायातील कारागिरांना केवळ आर्थिक मदत करण्याच्या आकांक्षेनेच नव्हे तर आपली प्राचीन परंपरा, संस्कृती आणि वैविध्यपूर्ण वारसा जतन करण्याच्या भावनेनेही प्रेरित आहे.
13,000 कोटी रुपयांच्या खर्चासह 'पीएम विश्वकर्मा' योजनेला केंद्र सरकार कडून संपूर्ण निधी दिला जाईल. या योजनेंतर्गत, बायोमेट्रिक आधारे पीएम विश्वकर्मा पोर्टल वापरून विश्वकर्मांची सामान्य सेवा केंद्रांद्वारे विनामूल्य नोंदणी केली जाईल. तसेच त्यांना पीएम विश्वकर्मा प्रमाणपत्र आणि ओळखपत्र, मूलभूत आणि प्रगत प्रशिक्षणासह कौशल्य वृध्दिंगत करणे, 15,000 रुपये साधनसामग्री प्रोत्साहन,1 लाख रुपये  आणि 2 लाख रुपये  पर्यंत 5% सवलतीच्या व्याजदराने मुक्त अर्थसहाय्यास मान्यता दिली जाईल तसेच डिजिटल व्यवहार आणि विपणन करण्याच्या समर्थनासाठी प्रोत्साहन दिले जाईल.
या योजनेचे उद्दिष्ट गुरु-शिष्य परंपरा किंवा विश्वकर्मांद्वारे त्यांच्या हातांनी आणि साधनांनी काम करत असलेल्या पारंपारिक कौशल्यांच्या कुटुंब -आधारित व्यवसायाला बळकट करणे हे आहे. पीएम विश्वकर्मा योजनेचे मुख्य लक्ष्य गुणवत्ता सुधारणे तसेच कारागीर आणि त्यांची उत्पादने आणि सेवा ग्राहकांपर्यंत पोहोचणे आणि त्या देशांतर्गत आणि जागतिक मूल्य शृंखलांशी एकरूप होतील,याची खात्री करणे हे आहे.
ही योजना संपूर्ण भारतातील ग्रामीण आणि शहरी भागातील कारागीर आणि हस्तव्यवसायिकांना मदत करेल. पीएम विश्वकर्मा अंतर्गत अठरा पारंपारिक कलाकुसरीच्या व्यवसायांचा समावेश केला जाईल. यामध्ये  सुतार  होडी बांधणी कारागीर  चिलखत बनवणारे  लोहार  हातोडी आणि अवजार संच बनवणारे  कुलूप बनवणारे  सोनार  कुंभार  शिल्पकार , पाथरवट   चर्मकार   मेस्त्री  टोपल्या/चटया /झाडू/ कॉयर साहित्य कारागीर  बाहुल्या आणि खेळणी  बनवणारे  न्हावी   फुलांचे हार बनवणारे कारागीर  परीट   शिंपी आणि  मासेमारचे जाळे विणणारे इत्यादी पारंपारीक व्यवसाय समाविष्ट आहेत.
पंतप्रधान कार्यालय
पंतप्रधान उद्या नारी शक्ती पुरस्कार विजेत्यांशी संवाद साधणार
नवी दिल्ली, 7 मार्च 2020
पंतप्रधान नरेंद्र मोदी उद्या एलकेएम , नवी दिल्ली येथे नारी शक्ती पुरस्कार विजेत्यांशी संवाद साधणार आहेत.
आंतरराष्ट्रीय महिला दिनानिमित्त उद्या पंतप्रधानांचे ट्विटर अकाउंट यशस्वी महिला सांभाळणार आहेत. #SheInspiresUs.
राष्ट्रपती भवनात उद्या सकाळी होणाऱ्या समारंभात राष्ट्रपती नारी शक्ती पुरस्कारांचे वितरण करतील.
महिला सक्षमीकरणात विशेषतः वंचित आणि गरीब महिलांसाठी उल्लेखनीय कार्य करणाऱ्या व्यक्ती, गट, संस्थांना दरवर्षी राष्ट्रीय पुरस्काराने गौरवण्यात येते.
S.Tupe/S.Kane/D.Rane
(Visitor Counter : 102
पंतप्रधान कार्यालय
पंतप्रधान 15 जानेवारी रोजी स्टार्टअपशी संवाद साधणार
स्टार्टअप सहा संकल्पनांवर पंतप्रधानांसमोर सादरीकरण करणार
हा संवाद म्हणजे देशातील स्टार्टअप परिसंस्थेला चालना देण्यासाठी पंतप्रधानांच्या निरंतर प्रयत्नांचा भाग
नवी दिल्ली, 14 जानेवारी 2022
पंतप्रधान नरेंद्र मोदी 15 जानेवारी 2022 रोजी सकाळी 10:30 वाजता स्टार्टअप्सशी दुरदृष्य प्रणालीद्वारे संवाद साधणार आहेत.
कृषी, आरोग्य, उद्योजक, अवकाश, उद्योग 4.0, सुरक्षा, तंत्रज्ञान आधारित आर्थिक सेवा, पर्यावरण इत्यादींसह विविध क्षेत्रातील स्टार्टअप्स या संवादात सहभागी होतील. 150 हून अधिक स्टार्टअप्सची ग्रोइंग फ्रॉम रूट्स; डीएनए विषयक माहिती; स्थानिक ते जागतिक; भविष्यातील तंत्रज्ञान; उत्पादन क्षेत्रात जगज्जेते घडवणे आणि शाश्वत विकास या संकल्पनांवर आधारित सहा कार्यकारी गटांमध्ये विभागणी केली गेली आहे. प्रत्येक गट त्यांना दिलेल्या संकल्पनेवर पंतप्रधानांसमोर सादरीकरण करेल. स्टार्टअप्स देशात नाविन्यपूर्ण उपक्रम राबवून राष्ट्रीय गरजांमध्ये कसे योगदान देऊ शकतात हे समजून घेणे हा या संवादाचा उद्देश आहे.
स्वातंत्र्याच्या अमृत महोत्सवाचा एक भाग म्हणून, 10 ते 16 जानेवारी 2022 दरम्यान, वाणिज्य आणि उद्योग मंत्रालयाच्या उद्योग आणि अंतर्गत व्यापार प्रोत्साहन विभागाद्वारे "सेलिब्रेटिंग इनोव्हेशन इकोसिस्टम" हा आठवडाभर चालणारा कार्यक्रम आयोजित केला जात आहे. हा कार्यक्रम स्टार्टअप इंडिया उपक्रमाच्या 6 वा वर्धापन दिनानिमित्त आयोजित केला आहे.
स्टार्टअप्सच्या देशाच्या विकासात महत्त्वपूर्ण योगदान देण्याच्या क्षमतेवर पंतप्रधानांचा ठाम विश्वास आहे. 2016 मध्ये स्टार्टअप इंडिया या महत्वाकांक्षी उपक्रमाच्या शुभारंभात हे प्रतीत झाले. सरकारने स्टार्टअपच्या वाढीला आणि विकासाला चालना देण्यासाठी सक्षम वातावरण उपलब्ध करून देण्यावर काम केले आहे. याचा देशातील स्टार्टअप परिसंस्थेवर उत्तम परिणाम झाला आणि त्यामुळे देशात युनिकॉर्नची आश्चर्यकारक वाढ झाली आहे.
N.Chitale/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
उत्तराखंडच्या मुख्यमंत्रिपदाची शपथ घेतल्याबद्दल पंतप्रधानांनी तीरथसिंग रावत यांचे अभिनंदन केले
तीरथसिंग रावत यांनी उत्तराखंडच्या मुख्यमंत्रिपदाची शपथ घेतल्याबद्दल पंतप्रधान नरेंद्र मोदी यांनी त्यांचे अभिनंदन केले.
"उत्तराखंडच्या मुख्यमंत्रिपदाची शपथ घेतल्याबद्दल तीरथसिंग रावत यांचे अभिनंदन. त्यांना प्रशासकीय व संघटनात्मक कामाचा दांडगा अनुभव आहे. त्यांच्या नेतृत्वाखाली राज्य प्रगतीची नवीन उंची गाठेल याचा मला विश्वास आहे,” असे पंतप्रधानांनी आपल्या ट्विटर वरील संदेशात म्हंटले आहे.
Congratulations to Shri @TIRATHSRAWAT on taking oath as the Chief Minister of Uttarakhand. He brings with him vast administrative and organisational experience. I am confident under his leadership the state will continue to scale new heights of progress.
— Narendra Modi  March 10, 2021
संरक्षण मंत्रालय
स्वातंत्र्याचा अमृत महोत्सवानिमित्त वृक्षारोपण
पुणे, 1 जुलै 2022
देशाच्या स्वातंत्र्याच्या 75 वर्षानिमित्त सुरु असलेल्या उत्सवाचा एक भाग म्हणून, लष्कराच्या दक्षिण महाराष्ट्र आणि गोवा सब एरियाच्या विद्यमाने तळेगाव येथील ऑर्डनन्स डेपो च्या वतीने सामाजिक वन विभाग, वडगाव मावळ यांच्या सहकार्याने वृक्षारोपण मोहीम राबविण्यात आली.भारतीय लष्कर नेहमीच आपल्या पर्यावरणीय जबाबदाऱ्या निभावण्यासाठी वचनबद्ध आहे.ऑर्डनन्स डेपो, तळेगाव यांनी 1 जुलै 2022 पासून ही वृक्षारोपण मोहिम सुरू केली आहे. या मोहिमेदरम्यान, चालू पावसाळ्यात सुमारे 283 एकर क्षेत्रात, स्वातंत्र्याच्या 75 वर्षानिमित्त विविध जातींची 75,000 रोपे लावण्यात येणार आहेत. यामुळे या क्षेत्रात सध्या असलेल्या हिरवळीत भर पडेल.या मोहिमेच्या माध्यमातून जवान , नागरी संरक्षण कर्मचारी, कुटुंबे आणि मुले एकत्रितपणे “हिरवीगार पृथ्वी स्वच्छ पृथ्वी ” हा संदेश देतील.
हा उपक्रम पर्यावरण संवर्धनाबाबत लोकांमध्ये जागरुकता निर्माण करण्यासाठी महत्वाचा आहे. ही झाडे भावी पिढ्यांसाठी एकप्रकारची गुंतवणूक आहे ज्यामुळे मोकळ्या जागांवर नैसर्गिक सावली मिळेल , जमिनीची धूप, प्रदूषण कमी होईल आणि पर्यावरण संतुलन राखून त्या क्षेत्राचे हिरवे आच्छादन वाढवेल.
ऑर्डनन्स डेपो , तळेगावचे कमांडंट आणि बी ए पोळ, डीएफओ, एसएफडी पुणे यांनी वृक्षारोपण करून या मोहिमेचा आरंभ केला. ही मोहीम पुढील दोन महिने सुरू राहणार आहे.PIB Pune | M.Iyengar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 126
माहिती आणि प्रसारण मंत्रालय
एफटीआयआय आणि एसआरएफटीआयमध्ये प्रवेशासाठी यावर्षीपासून उमेदवारांकरिता बहुस्तरीय निवड प्रक्रिया
नवी दिल्ली, 17 जानेवारी 2020
SRFTI अर्थात सत्यजीत रे फिल्म ॲण्ड टेलिव्हिजन इन्स्टीट्यूट कोलकाता आणि पुण्यातली FTII अर्थात फिल्म ॲण्ड टेलीव्हिजन इन्स्टीट्युट ऑफ इंडिया या चित्रपट निर्मिती आणि दूरचित्रवाणी निर्मिती कला क्षेत्रातल्या आघाडीच्या शैक्षणिक संस्थांमधल्या प्रवेशासाठी उमेदवारांना यावर्षीपासून बहुस्तरीय निवड प्रक्रिया पार करावी लागणार आहे.
पहिल्या टप्प्यात इच्छुक उमेदवारांना अखिल भारतीय स्तरावरची सामायिक प्रवेश परीक्षा जेईटी 2020 परीक्षा द्यावी लागेल. तीन तासाची ही लेखी परीक्षा देशातल्या 26 केंद्रावर घेण्यात येईल. या परिक्षेतल्या मार्कांच्या आधारावर SRFTI आणि FTII उमेदवारांची दुसऱ्या स्तरासाठी निवड करेल तर तिसऱ्या स्तरावर वैयक्तिक मुलाखत घेतली जाईल. तीनही स्तरावर यशस्वी ठरणाऱ्या उमेदवाराला 2020 च्या शैक्षणिक वर्षासाठीच्या पूर्णवेळ नियमित अभ्यासक्रमासाठी प्रवेश मिळेल. एसआरएफटीआयची सामाईक प्रवेश परीक्षा 15 आणि 16 फेब्रुवारी रोजी घेण्यात येणार आहे. या परिक्षेसंदर्भात माहिती देण्याच्या उद्देशाने देशभरात चर्चासत्रही आयोजित करण्यात आली आहेत.
अभ्यासक्रम आणि परीक्षेच्या इतर माहितीसाठी :-
जेईटी संकेतस्थळ - https://applyadmission.net/jet2020
एफटीआयआय संकेतस्थळ- http://ftii.ac.in/
एसआरएफटीआय संकेतस्थळ- http://srfti.ac.in/
M.Chopade/N.Chitale/P.Malandkar
(Visitor Counter : 58
आर्थिक व्यवहार विषयक मंत्रिमंडळ समिती
पाच वर्षांसाठी 1,600 कोटी रुपयांच्या तरतुदीसह आयुष्मान भारत डिजिटल मिशन योजनेच्या अंमलबजावणीला मंत्रिमंडळाची मंजुरी
आयुष्यमान भारत डिजिटल मिशन टेलीमेडिसिन सारख्या तंत्रज्ञानाच्या वापराला प्रोत्साहन देऊन आणि आरोग्य सेवांची राष्ट्रीय पोर्टेबिलिटी सक्षम करून समान दर्जेदार आरोग्यसेवा उपलब्ध करेल
डिजिटल आरोग्य नोंदी संलग्न करण्यासाठी नागरिक त्यांचे एबीएचए  क्रमांक तयार करू शकतील
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाच्या आज झालेल्या बैठकीत, भारत सरकारच्या आरोग्य आणि कुटुंब कल्याण मंत्रालयाच्या, आयुष्मान भारत डिजिटल मिशन  या केंद्र पुरस्कृत योजनेच्या राष्ट्रीय स्तरावरील अंमलबजावणीला मंजूरी देण्यात आली. या योजनेच्या अंमलबजावणीसाठी पाच वर्षांसाठी 1,600 कोटी रुपयांची तरतूद करण्यात आली आहे. राष्ट्रीय आरोग्य प्राधिकरण  ही आयुष्मान भारत डिजिटल मिशनची  अंमलबजावणी करणारी संस्था असेल.
आरोग्यसेवा व्यवस्थेतील डिजिटल आरोग्य उपायोजना अनेक वर्षांमध्ये खूप फायदेशीर ठरल्या आहेत, को-विन, आरोग्य सेतू आणि ई -संजीवनी यांसारख्या आरोग्य सेवा यंत्रणांनी आरोग्यसेवा पोहोचवण्यात तंत्रज्ञानाची भूमिका दाखवून दिली आहे. त्यामुळे , सातत्यपूर्ण उपचार आणि स्रोतांच्या प्रभावी वापरासाठी अशा उपाययोजनांचे एकत्रीकरण करणे आवश्यक आहे.
जनधन, आधार आणि मोबाईल  त्रिसूत्री आणि सरकारच्या अन्य डिजिटल उपक्रमांच्या पायावर आधारित,आरोग्य-संबंधित वैयक्तिक माहितीची सुरक्षितता, गोपनीयता आणि खाजगी बाब सुनिश्चित करताना व्यापक आकडेवारी, माहिती आणि पायाभूत सुविधा, खुल्या, इंटरऑपरेबल, मानक-आधारित डिजिटल यंत्रणेचा योग्य वापर करून आयुष्मान भारत डिजिटल मिशन  एक विनाअडथळा सेवा देणारा ऑनलाइन मंच तयार करत आहे
आयुष्मान भारत डिजिटल मिशनअंतर्गत नागरिक त्यांचे एबीएचए  क्रमांक तयार करू शकतील, या क्रमांकाद्वारे त्यांची डिजिटल आरोग्य नोंद संलंग्न करता येऊ शकेल.यामुळे विविध आरोग्य सेवा प्रदात्यांना व्यक्तींच्या दीर्घकालीन आरोग्य नोंदी तयार करता येतील आणि आरोग्य सेवा प्रदात्यांद्वारे घेण्यात आलेल्या वैद्यकीय निर्णयांमध्ये सुधारणा करता येईल. हे अभियान टेलीमेडिसिन सारख्या तंत्रज्ञानाच्या वापराला प्रोत्साहन देऊन आणि आरोग्य सेवांची राष्ट्रीय पोर्टेबिलिटी सक्षम करून समान दर्जेदार आरोग्यसेवा उपलब्ध करून देईल.
लद्दाख, चंदीगढ, दादरा आणि नगर हवेली आणि दमण आणि दीव, पुदुच्चेरी , अंदमान आणि निकोबार बेटे आणि लक्षद्वीप या सहा केंद्रशासित प्रदेशांमध्ये राष्ट्रीय आरोग्य प्राधिकरणाने विकसित केलेल्या तंत्रज्ञान मंचाचा योग्य पद्धतीने वापर करून प्रायोगिक तत्वावर राबवण्यात आलेली आयुष्यमान भारत डिजिटल मिशन योजना यशस्वी यशस्वीपणे पूर्णत्वास गेली. ही योजना प्रायोगिक तत्वावर राबवताना , डिजिटल सँडबॉक्स तयार करण्यात आला यामध्ये 774 पेक्षा जास्त भागीदारांच्या उपाययोजनांचे एकत्रीकरण सुरु आहे. 24 फेब्रुवारी 2022 पर्यंत, 17,33,69,087 आयुष्मान भारत आरोग्य खाती तयार करण्यात आली आहेत आणि आयुष्यमान भारत डिजिटल मिशनमध्ये मध्ये 10,114 डॉक्टर आणि 17,319 आरोग्य सुविधांची नोंदणी करण्यात आली आहे.
आयुष्मान भारत डिजिटल मिशनमुळे सार्वजनिक आरोग्याच्या क्षेत्रांत प्रभावी हस्तक्षेपांसाठी पुराव्यावर आधारित निर्णय घेण्यास केवळ सुलभता येणार नाही, तर नवोन्मेषालाही यातून प्रेरणा मिळेल तसेच आरोग्य सेवा व्यवस्थेमध्ये रोजगार निर्माण होईल.
पंतप्रधान कार्यालय
पंतप्रधान नरेंद्र मोदी, नेदरलँडचे पंतप्रधान मार्क रुटे यांच्यात दूरध्वनीवरून चर्चा
पंतप्रधान नरेंद्र मोदी यांनी आज दूरध्वनीवरून नेदरलँडचे पंतप्रधान मार्क रुटे यांच्याबरोबर चर्चा केली.
उभय नेत्यांनी भारत-नेदरलँड्स द्विपक्षीय संबंधांवर चर्चा केली. पाण्यासंबंधित धोरणात्मक भागीदारी, कृषी क्षेत्रातील सहकार्य, उच्च तंत्रज्ञान आणि नव्याने विकसित होत असलेल्या क्षेत्रांमध्ये द्विपक्षीय सहकार्य यांचा यात समावेश होता. भारत-युरोपीय संघ संबंध, हिंद-प्रशांत क्षेत्रातील अभिसरण आणि सहकार्यासह प्रादेशिक आणि जागतिक मुद्द्यांवरही त्यांनी विचारविनिमय केला.
नियमित उच्चस्तरीय भेटी आणि संवादांमुळे, भारत-नेदरलँड संबंधांना नजीकच्या काही वर्षांत प्रचंड गती मिळाली आहे. दोन्ही पंतप्रधानांनी 09 एप्रिल 2021 रोजी दूरदृश्य प्रणालीच्या माध्यमातून परिषद आयोजित केली होती. दरम्यान नियमितपणे संवादही सुरूच होता. या परिषदेदरम्यान नेदरलँडसोबत ‘पाण्या संबंधित धोरणात्मक भागीदारी’ चा प्रारंभ करण्यात आला.
भारत आणि नेदरलँड्स यंदा संयुक्तपणे राजनैतिक संबंधांची 75 वर्षे पूर्ण करत आहेत. हा मैलाचा टप्पा असून त्यानिमित्त 4 ते 7 एप्रिल 2022 या कालावधीत भारताच्या राष्ट्रपतींनी नेदरलँडला भेट दिली आणि उभय देशांनी तो साजरा केला.
मंत्रिमंडळ
राष्ट्रीय युवा सशक्तीकरण कार्यक्रम योजना सुरू ठेवायला केंद्रीय मंत्रिमंडळाची मान्यता
(नवी दिल्ली, 2 जानेवारी 2019
राष्ट्रीय युवा सशक्तीकरण कार्यक्रम योजना 2017-18 ते 2019-20 या काळासाठी सुरूच ठेवायला पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या आज झालेल्या बैठकीत मान्यता देण्यात आली. यासाठी ईएफसीच्या शिफारसीनुसार 1160 कोटी रुपयांची तरतूद आहे.
वित्त मंत्रालय आणि नीती आयोगाशी सल्लामसलत केल्यानंतर राष्ट्रीय युवा सशक्तीकरण कार्यक्रमाच्या अंब्रेला योजनेअंतर्गत आठ योजना आणण्यात आल्या. या योजनेत सुयोग्य ताळमेळ राखून त्या अधिक प्रभावी ठराव्यात तसेच उपलब्ध संसाधनातून उत्तम परिणाम साधण्यासाठी मदत व्हावी हे यामागचे उद्दिष्ट आहे.
15-29 वयोगटातले युवक हे या योजनांचे लाभार्थी आहेत. विशिष्ट वयोगटासाठी निर्माण केलेला कार्यक्रम असेल त्यासाठी 10 ते 19 हा वयोगट आहे.
नेहरू युवा केंद्र संघटन, नॅशनल युथ कॉर्प्स, युवा आणि किशोर विकासासाठी राष्ट्रीय कार्यक्रम, आंतरराष्ट्रीय सहकार्य, युथ हॉस्टेल, स्काऊट ॲण्ड गाईड संस्थांना सहाय्य, राष्ट्रीय शिस्तपालन योजना आणि राष्ट्रीय युवा नेते कार्यक्रम या आठ उपयोजनांचा राष्ट्रीय युवा सशक्तीकरण कार्यक्रमाअंतर्गत समावेश आहे.
B.Gokhale/N.Chitale /P.Kor